Molao, wo o tsebjago bjalo ka Molao wa Maphelo le Polokego Mošomong, wa 1993 (Molao wa 85, wa 1993) o na le dikarolo tše 50 tše di amogetšwego ke Palamente. Maikemišetšo a Molao wo ke go tliša maphelo le polokego go batho bao ba lego mošomong goba mabapi le go šomiša ditlabelo tša mošomo le metšhene. O tšwela pele go šireletša batho bao e sego batho bao ba lego ka mošomong go dikotsi tše di ka tlišwago ke goba tša mabapi le ditiro tša batho bao ba šomago mošomong. Go na le mehuta e meraro ya ditefo yeo e šomišwago ke TPMT. Tefo ya kgopelo ya R35,00 e lefelwa ge go dirwa kgopelo. Tšhelete a kgopelo e swanetše go lefelwa pele kgopelo e ka sepetšwa. Ditefo tša tlaleletšo tšeo di lego mabapi le phihlelelo le tša go dirwa ga dikhopi di laolwa ke ka fao kgopelo e lego ka gona. Bakgopedi ba dipego tšeo di nago le tshedimošo ya bona ga ba lefele tšhelete a kgopelo, ba lefela fela tšhelete ya phihlelelo le/goba go dirwa ga dikhopi.